Sacrosancte Dei ecclesie Sancti Vincentii martiris que est infra menia Matisconis ubi Walterius episcopus preest et Rannulfus prepositus. Ego Bernardus presbiter dono unam vineam, pro emptione presbiteratus Cardonaci, sitam in pago Matisconensi, in agro Plotensi, in villa Cardonaco. Terminatur a mane et a medio die de ipsa hereditate, a sero terra Sancte Marie et Sancti Philiberti, a circio via publica, habet in longum perticas XVI. Infra istas terminationes vel perticationes, dono istam vineam supra scriptam, loco super nominato, eo tenore ut dum ab hac die in antea teneant et possideant sine ullo contradicente rectores Sancti Vincentii ad mensam fratrum. S. Bernardi presbiteri qui fieri et firmare rogavit. S. Sisleni. S. Otbranni. S. Widonis. Data per (manus) Vuilelmi, XVI kal. martii, regnante Henrico rege.